3161 



ΕΦΗΜΕΡΙΣ ΤΗΣ ΚΥΒΕΡΝΗΣΕ»! 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
17 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

326 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Υπαγωγή περιοχής του δήμου Ταύρου Αττικής στις διατάξεις του 
ν. 1337/1983, καθορισμός αυτής ως ζώνης Ειδικής Ενίσχυ¬ 
σης (Ζ.Ε.Ε.) και Ζώνης Ειδικών Κινήτρων (Ζ.Ε.Κ.) και εφαρ¬ 
μογή των άρθρων 55 και 58 του ν, 947/1979. 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου ιδιοκτησίας Εθνικής 
Τράπεζας Ελλάδας του ρυμοτομικού σχεδίου Πύλου (ν. Μεσση¬ 
νίας) και καθορισμός ειδικών όρων και περιορισμών δόμησης 


αυτού. 2 

Χαρακτηρισμός ως διατηρητέου του κτιρίου ιδιοκτησίας Βενετίας 
Κάντζια στον οικισμό Στεμνίτσα - Γορτυνίας του ν. Αρκαδίας 
και επιβολή ειδικών όρων και περιορισμών δόμησης. 3 


Τροποποίηση του ΡΣ της Κοινότητας Περιβολακίου θεσ/νίκης 
στο ΟΤ 18 με τον χαρακτηρισμό χώρου ως χώρου για την 
ανέγερση Γραφείων του Γαλακτοκομικού Συν/σμού Περιβολα- 
κίου. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Υπαγωγή περιοχής του δήμου Ταύρου Αττικής στις διατάξεις του ν. 
1337/1983, καθορισμός αυτής ως ζώνης Ειδικής Ενίσχυσης (Ζ. 
Ε.Ε.) και Ζώνης Ειδικών Κινήτρων (Ζ.Ε.Κ.) και εφαρμογή των 
άρθρων 55 και 58 του ν. 947/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποι¬ 
ήθηκε με το ν. 1512/1985 (ΦΕΚ 4/Α) και ειδικότερα τα άρθρα 11 
και 13 αυτού. 


2. Τις διατάξεις του από 17.7.1923 ν. δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 


3. Τις διατάξεις του ν, 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’ αριθ. 157/1985 γνωμοδότηση του Δημοτικού Συμβου¬ 
λίου Ταύρου. 

5. Την υπ' αριθ. 16/1985 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Νομαρχιακού Διαμερίσματος 
Αθηνών. 

6. Την υπ' αριθ. 146/1986 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος Χωροταξίας 
και Δημοσίων ' Εργων, αποφασίζουμε: 

Άρθρο 1. 

1. Εγκρίνεται η υπαγωγή στις διατάξεις του άρθρου 13 του ν. 
1337/1983 του οικοδομικού τετραγώνου 1γ του δήμου Ταύρου (Ατ¬ 
τικής) που περικλείεται από τις οδούς Πειραιώς, Καραϊακάκη, Κλαζο¬ 
μενών και Θράκης όπως φαίνεται με μπλέ γραμμή στο σχετικό πρω¬ 
τότυπο διάγραμμα σε κλίμακα 1:500 που θεωρήθηκε από τον Προϊ¬ 
στάμενο της Διεύθυνσης Πολεοδομίας Εφαρμογών και που συνοπτικό 
του αντίτυπο δημοσιεύεται με το παρόν διάταγμα. 

2. Καθορίζεται το παραπάνω οικοδομικό τετράγωνο ως Ζώνη Ει¬ 
δικής Ενίσχυσης (Ζ.Ε.Ε.) και Ζώνη Ειδικών Κινήτρων (Ζ.Ε.Κ.). 

Άρθρο 2. 

Στο οικοδομικό τετράγωνο Ιγ που καθορίζεται ως ΖΕΕ και ΖΕΚ 
με το προηγούμενο άρθρο, εφαρμόζονται ανάλογα οι διατάξεις των 
άρθρων 55 και 58 του ν. 947/1979. 

Άρθρο 3. 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αριθ. 27546/931 (2) 

Χαρακτηρισμός ως διατηρητέου του κτιρίου ιδιοκτησίας Εθνικής Τρά¬ 
πεζας Ελλάδας του ρυμοτομικού σχεδίου Πύλου (ν. Μεσσηνίας) 

και καθορισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1577/85 (ΦΕΚ 210/Α) και ειδικότερα το 
άρθρο 3 και 4 (παρ. 2). 

2. Την υπ’ αριθ. 75724/1151/83 κοινή απόφαση των Υπουργών 
Προεδρίας της Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5 όπως αυτό τροποποι¬ 
ήθηκε με την υπ’ αριθ. 28112/356/17.4.85 όμοια απόφαση (ΦΕΚ 
205/Β). 

3. Την από 22.11.1985 έκθεση της Δ/ναης Παραδοσιακών Οικ- 
σμών και Περιβάλλοντος (Γ7). 

4. Το από 12.2.1986 έγγραφο της Εθνικής Τράπεζας της Ελλά¬ 
δας, Δ/νση Τεχνικών Υπηρεσιών με το οποίο αποδέχεται τη σχετική 
έκθεση της Δ/ναης Γ7, αποφασίζουμε: 

1. Χαρακτηρίζεται ως διατηρητέα το διόροφο κτίριο ιδιοκτησίας 
Εθνικής Τράπεζοις Ελλάδος που βρίσκεται επί των οδών Τσαμαδού, 
Τσικλητήρα και Αναγνωσταρά του ρυμοτομικού σχεδίου Πύλου (ν. 
Μεσσηνίας ) όπως φαίνεται διαγραμμισμένο στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
27546/1986 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή τόσο των επί μέρους αρχιτεκτονι¬ 
κών ή διακοσμητικών στοιχείων του όσο και αυτού του ίδιου του κτι¬ 
ρίου. 


3. Επιτρέπεται η επισκευή ο εκσυγχρονισμός των εγκαταστάσεων, 
η στατική ενίσχυση η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζομένου ως διατη¬ 
ρητέου κτιρίου εφόσον δεν αλλοιώνεται ο γενικός αρχιτεκτονικός χα- 
ρακτήρας και οι βασικές αρχές της σύνθεσης του κτιρίου και δεν 
θίγονται τα αναφερόμενα στην παρ. 2 ως διατηρητέα στοιχεία του. 

4. Δεν επιτρέπεται η τοποθέτηση διαφημίσεων στο κτίριο. 

Επιτρέπεται η τοποθέτηση επιγραφών που πληροφορούμε για τη 

χρήση των χώρων του κτιρίου ύστερα από σύμφωνη γνώμη της Επι¬ 
τροπής Πολεοδομικού και Αρχιτεκτονικού Ελέγχου (Ε.Π.Α.Ε.). 

5. Για κάθε εργασία επισκευής συντήρησης και διαρρύθμισης του 
προτεινόμενου ως διατηρητέου κτιρίου απαιτείται η προηγούμενη 
έγκριση της Ε.Π.Α.Ε. 

6. Επιτρέπεται η ανέγερση κτίσματος ύστερα από έγκριση της Ε.Π. 
Α.Ε. εντός του ακάλυπτου χώρου του ως άνω διατηρητέου κτιρίου 
και ειδικότερα στο τμήμα αυτού που περιγράφεται με τα στοιχεία 
ΑΒΛΚΘΗΑ και φαίνεται στο ίδιο ως άνω διάγραμμα. Το νέο κτίριο 
ανεγείρεται με το ποσοστό κάλυψης και τον συντελεστή δόμησης της 
περιοχής αφού αφαιρεθεί το μέρος αυτών που χρησιμοποιήθηκε στο 
διατηρητέο κτίριο. 

Η Ε.Π.Α.Ε. μπορεί να μην επιτρέψει την εξάντληση του κατά το 
ανωτέρω εναπομείναντος συντελεστή δόμησης και ποσοστού κάλυψης 
για το νέο κτίριο. Ο αριθμός των ορόφων του νέου κτιρίου ορίζεται σε 
δύο (2) . Η ΕΠΑΕ μπορεί κατά την κρίση της να καθορίσει την 
απόσταση του νέου κτιρίου από το διατηρητέο. 

7. Για την έκδοση άδειας ανέγερσης του νέου κτιρίου απαιτείται η 
υποβολή προμελέτης στην ΕΠΑΕ προκειμένου να γίνει προέγκριση 
των αρχών της πολεοδομικής και αρχιτεκτονικής σύνθεσης και τυχόν 
τροποποιήσεις. 

8. Καταργείται το από 17.7.1984 π. δ/γμα (ΦΕΚ 450/Δ). 

9. Η ισχύς της παρούσας απόφασης αρχίζει από τη δημοσίευση της 
στην Εφημερίδα της Κυβερνήσεως. 

Αθήνα, 3 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 27545/930 (3) 

Χαρακτηρισμός ως διατηρητέου του κτιρίου ιδιοκτησίας Βενετίας Κά- 
ντζια στον οικισμό Στεμνίτσα - Γορτυνίας του ν. Αρκαδίας και 
επιβολή ειδικών όρων* και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 3 και 4 παρ. 2 αυτού. 

2. Την από 1.10.85 αιτιολογημένη έκθεση της Διεύθυνσης Παρα¬ 
δοσιακών Οικισμών και Περιβάλλοντος (Γ7). 

3. Την από 20.2.86 δήλωση της Βενετίας Κάντζια φερομένης ως 
ιδιοκτήτου του εν λόγω κτιρίου ότι έλαβε γνώση της σχετικής έκθε¬ 
σης, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον 
οικισμό Στεμνίτσα- Γορτυνίας του ν. Αρκαδίας ιδιοκτησίας Βενετίας 
Κάντζια όπως φαίνεται με κόκκινη διαγράμμιση στο σχετικό πρωτό¬ 
τυπο διάγραμμα σε κλίμακα 1:100 που θεωρήθηκε από τον Προϊστά¬ 
μενο της Δ/νσης Πολεοδομικών Εφαρμογών με την υπ’ αριθ. 
27545/1986 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση αλλοίωση, ή καταστροφή των επιμέρους αρχιτεκτονικών ή 
διακοαμητικών στοιχείων του. 

3. Επιτρέπεται η επισκευή ο εκσυγχρονισμός των εγκαταστάσεων 
η στατική ενίσχυση για λόγους στατικούς και λειτουργικούς εφόσον 
δεν αλλοιώνεται ο γενικός αρχιτεκτονικός χαρακτήρας του κτιρίου. 


4. Η οικοδομή να καλυφθεί με ξύλινη στέγη και να επιστρωθεί με 
κοίλα κεραμίδια βυζαντινού τύπου. Η στέγη τοποθετείται αμέσως 
μετά την ολοκλήρωση του φέροντος οργανισμού και πριν από οποια¬ 
δήποτε άλλη οικοδομική εργασία. 

5. Όλοι οι τοίχοι της οικοδομής να είναι με εμφανή λιθοδομή και 
να συναρμολογούνται προσεκτικά. 

6. Τα κουφώματα (πόρτες- παράθυρα) να είναι ξύλινα καρφωτά ή 
ταμπλαδωτά και να βαφούν σε σκούρο χρώμα. 

7. Τα κιγκλιδώματα στους εξώστες να είναι ξύλινα απλής παραδο¬ 
σιακής μορφής με κάθετους πηχίσκους. 

8. Δεν επιτρέπεται η κατασκευή ορθομαρμαρώσεων ή γύψινων δια- 
κοσμήσεων. 

9. Δεν επιτρέπεται η κατασκευή μαρκιζών οποιουδήποτε τύπου και 
διαστάσεων. 

10. Δεν επιτρέπεται η τοποθέτηση ηλιακών θερμοσιφώνων. 

11. Για την έκδοση άδειας επισκευής και αποκατάστασης και για 
οποιαδήποτε γενικά εργασία, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). Στην Ε.Π.Α.Ε. 
υποβάλλεται η μελέτη σε κλίμακα 1:50 που συνοδεύεται από φωτο¬ 
γραφίες των όψεων του κτιρίου των επί μέρους αρχιτεκτονικών στοι¬ 
χείων, και του περιβάλλοντος χώρου, τεχνική περιγραφή των εργα¬ 
σιών περιγραφή υλικού, χρωματολόγιο. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Απριλίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. ΑΠ/ΠΜ 1609 (4) 

Τροποποίηση του ΡΣ της Κοινότητας 1 Περιβολακίου Θεσ/νίκης στο 

ΟΤ 18 με τον χαρακτηρισμό χώρου ως χώρου για την ανέγερση 

Γραφείων του Γαλακτοκομικού Συν/σμού Περιβολακίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις δ/ξεις του από 17.7.23 Ν. Δ/τος (ΦΕΚ 228 τ. Α' /23) 
περί σχεδίων πόλεων κ.λ.π.» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47 τ. Α' 1968) «περί 
παροχής εις τον Τπουργό Βορείου Ελλάδας και τους Νομάρχες αρμο¬ 
διότητας επί θεμάτων εγκρίσεως επεκτάσεως και τροποποιήσεων σχε¬ 
δίων πόλεων και κωμών «άρθρο 1 όπως αντικαταστάθηκαν με το 
άρθρο 1 του Ν.Δ. 1018/71 (ΦΕκ 220 τ. Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας Οικισμού και Περ/ντος» (ΦΕΚ 57 τ. Α'/80) και ειδικό¬ 
τερα των άρθρων 2, 3 και 7 αυτού. 

5. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα το άρθρο 27 αυτού. 

6. Τις διατάξεις του Ν. 1337/83 «Επέκταση των πολ/κών σχε¬ 
δίων οικιστικής ανάπτυξης και σχετικές ρυθμίσεις (ΦΕΚ 33 τ. Α') 
συμπληρώθηκαν και τροποποιήθηκαν με τις δ/ξεις του Ν. 1512/85 
«περί τροποποίησης και συμπλήρωσης πολ/κών δ/ξεων κλπ» (ΦΕΚ 


4 τ. Α'/II. 1.85 και ειδικότερα το άρθρο 8 αυτού. 

7. Τις δ/ξεις του Π.Δ. 443/2.11.83 «περί μεταβίβασης αρμοδιό¬ 
τητας στους Νομάρχες έγκρισης τροποποιήσεων ρυμοτομικών σχε¬ 
δίων και επιβολής προκηπίω» (ΦΕΚ 165/Α' /17.11.83). 

8. Την ΔΠ/ΕΑ/671/16.1.84 απόφαση Νομάρχη Θεσ/νίκης «περί 
συστάσεως Συμβουλίου Χωροταξίας Οικισμού και Περιβάλλοντος. 

9. Την υπ’ αριθμ. 11/10.6.85 απόφαση του Κοινοτικού Συμβου¬ 
λίου της Κοινότητας Περιβολακίου. 

10. Την από 7 Μαρτίου 86 εισήγηση της Δ/νσης Πολεοδομίας 
Θεσ/νίκης. 

11. Την σύμφωνη γνωμοδότηση του Συμβουλίου Χ.Ο.Π. Ν. Θεσ/- 
νίκης όπως αυτή διατυπώθηκε στην 157η πράξη της 11ης συνεδρίας 
της 11 Μαρτίου 1986, αποφασίζουμε: 

1. Εγκρίνεται η τροποποίηση του ΡΣ της Κοινότητας Περιβολα- 
κίου στο ΟΤ 18 με τον χαρακτηρισμό του με τα στοιχεία ΗΖΕΑΗ 
χώρου ως χώρου για την ανέγερση Γραφείων του Γαλακτοκομικού 
Συνετ/σμού Περιβολακίου, όπως αυτός φαίνεται στο τοπ/κό διά¬ 
γραμμα 1:1000 το θεωρημένο από τον Δ/ντή Πολεοδομίας που συνο¬ 
δεύει την απόφαση αυτή. 

2. Η ισχύς της απόφασης αυτής αρχίζει από τη δημοσίευση της 
στην Εφημερίδα της Κυβερνήσεως. 

Θεσ/νίκη, 31 Μαρτίου 1986 

Ο Νομάρχης 
Ν. ΠΙΝΑΚΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







